อาการเป็นดังนี้- เริ่มมีอาการเจ็บคอตั้งแต่ วันที่ 23 ตรวจเจอผ่านน้ำลาย และ ATk ผ่านจมูกเจอวันที่ 25- หายใจได้ปกติ- ไม่มีไข้- ไม่เจ็บคอ- ไอเล็กน้อย- มีน้ำมูกใสนิดหน่อย- แต่มีการเจ็บหน้าอกเล็กน้อย หรือแสบร้อนกลางอกเล็กน้อยครับโดยรวมปัจจุบัน นั้นอาการทุกอย่างปกติ ไม่มีไข้ ไม่มีอาการอย่างอื่น ยกเว้นเจ็บหน้าอกโดยที่สังเกตคือ ตอนเช้า มีเสมหะเล็กน้อย วันที่ 27 เป็นสีเขียว วันที่ 25 กับ 26 มีเลือดฝอยเล็กน้อยสีค่อนข้างไปทางเหลือง โดยจะมีเฉพาะช่วงเช้าที่ตื่นนอน จากนั้น ระหว่างวันจะเป็นสีใส-วัดค่า ออกซิเจน เฉลี่ยๆ อยู่ที่ 97 หรื อ 98 มีบ้างที่ 96 หรือ 95 แต่แปปเดียวครับ- การรักษาตอนนี้เป็น แบบรักษาที่บ้าน โดยกินยา สารสกัดฟ้าทะลายโจร มา 4 วันครับไม่แน่ใจอาการดังกล่าว เบื้องต้นมีความเสี่ยงที่จะลงปอดไหมครับและในระหว่างการติดเชื้อช่วงวันไหนถือว่าเป็นระยะที่ปลอดภัย หรือ ไม่ลงปอดแล้วครับ โดย ณ ปัจจุบัน หากนับวันที่มีอาการคือ ตอนนี้คือเป็นอยู่ 5 วันครับขอบล่วงหน้าครับ คุณ
สวัสดีค่ะ โรคโควิด-19 เป็นโรคติดต่อในระบบทางเดินหายใจจากการติดเชื้อไวรัสโคโรนาสายพันธุ์ใหม่ 2019 ส่งผลให้เกิดอาการได้หลายระดับ ผู้ที่มีอาการไม่รุนแรงจะมีอาการคล้ายไข้หวัด เช่น มีไข้ ไอ มีน้ำมูก หรือเจ็บคอ มีเพียงบางกรณีที่อาการอาจรุนแรงจนถึงขั้นเสียชีวิต แต่บางรายอาจไม่แสดงอาการได้จากอาการที่กล่าวมาดูเหมือนจะเป็นการติดเชื้อโควิดที่เป็นไม่มากนัก กล่าวคืออาการยังอยู่แค่ทางเดินหายใจส่วนบน ยังหายใจได้ปกติ ไม่ไอมาก ไม่เหนื่อย ไม่ได้มีไข้สูงจากที่กล่าวมา ความเสี่ยงที่จะติดเชื้อโควิดรุนแรงลงไปถึงในปอดมีค่อนข้างน้อย ถ้าเป็นคนที่แข็งแรงดีมาตลอด เคยรับวัคซีนป้องกันโควิดมาก่อนหน้านี้แล้วด้วย การติดเชื้อความรุนแรงจะค่อนข้างน้อย สามารถรักษาแบบประคับประคองที่บ้านจนกว่าอาการจะหายดี และควรตรวจ ATK ยืนยันอีกครั้งที่ 7 วันหรือไปยืนยันผลที่รพ.อีกครั้งว่าหายขาด